Vålerenga mot rasisme

Vålerenga mot rasisme (VMR) er en kampanje i regi av Vålerenga Fotball og supportergrupperingen Klanen. Kampanjen jobber for å bekjempe rasisme og vold på fotballbanen.

VMR ble startet i 1996 i samarbeid med Klanen. Klanen hadde da et dårlig rykte på seg, og internt var det mange grupper som ønsket å spre rasisme og vold fra tribunen.

VMR sprer sitt budskap gjennom blant annet alle spillerne i Vålerenga Fotball. Alle lag i Vålerenga spiller med Vålerenga Mot Rasisme på draktene sine. A-lagsspillerne viser også tydelig at de er imot rasisme, og på Intility Arena blir det satt ut mange effekter med Vålerenga Mot Rasisme.

Eksterne lenker 

Vålerenga Fotball
Antirasisme